burgasdotpro/wikipedia huggingface dataset:
Vlajka Konga

Vlajka Konga - Nová vlajka Konga vznikla v roku 1990. Prijala farby panafrickej jednoty. Predtým mala krajina vlajku s typickými komunistickými symbolmi (červený podklad, skrížené kladivo a motyka a päťramenná hviezda).
Ešte ako autonómna republika Francúzskeho spoločenstva zaviedlo Kongo vlajku v panafrických farbách. Po ľavicových prevratoch v šesťdesiatych rokoch bola zavedená nová vlajka, ktorej základ tvoril červený list. Aj tá ale obsahovala panafrické farby (zelené palmové ratolesti a žltá motyka, kladivo a hviezda).
Žilín (potok)

Žilín je potok na Hornom Považí, v severnej časti okresu Považská Bystrica. Je to ľavostranný prítok Papradnianky, meria a je tokom IV. rádu.
Pramení v Javorníkoch, v podcelku Vysoké Javorníky, v časti Javornícka hornatina, na južnom svahu Jaseňového (), v lokalite Bielikov v nadmorskej výške približne Od prameňa tečie najprv juhozápadným smerom, sprava priberá prítok () z južného svahu Ustrígeľa () a ďalej tečie severojužným smerom. Z ľavej strany potom priberá prítok prameniaci severozápadne od vrchu Čierne (), následne sa stáča na západ a preteká popri osade Žilín. Napokon mení smer toku na juhozápad a severozápadne od obce Papradno ústi v nadmorskej výške cca do Papradnianky.
Žilín (vrch)

Žilín () je vrch v pohorí Javorníky. Leží nad obcou Papradno, približne západne od mesta Bytča. 
Poloha.
Nachádza sa v západnej časti pohoria, v geomorfologickom podcelku Vysoké Javorníky a časti Javornícka hornatina. Vrch leží na území Trenčianskeho kraja, v okrese Považská Bystrica a v katastrálnom území obce Papradno. Najbližším sídlom je západne situovaná osada Podjavorník, miestna časť Papradna, východne sa nachádza Čierne, čoby osada obce Štiavnik a juhozápadne leží obec Horná Mariková. Patrí do Chránenej krajinnej oblasti Kysuce.
Opis.
Žilín je súčasťou rázsochy, ktorá vybieha z masívu vrchu Jaseňové (). Ten leží v horskom chrbte, ktorý vedie z Veľkého Javorníka () juhovýchodným smerom na Kykulu (). Severozápadným susedom je Stratenec () a Malý Javorník (), západne leží Kaniakova skala (), južne Orgoňova Kýčera () a Žiar (), východne je sedlom oddelené Jaseňové () a severne je dominantný Veľký Javorník. Vrch sa vypína nad sútokom Papradnianky so Žilínom a patrí tak do povodia Váhu. Na vrcholovej plošine bolo odkryté praveké hradisko, z ktorého sa zachovali len rozpadnuté pásy kamenných valov. Na vrchol nevedie značený chodník a prístup je možný lesnými cestami a chodníkmi z Papradnianskej doliny. 
Výhľady.
Vrcholovú časť pokrýva po plošnej ťažbe nižšia vegetácia, umožňujúca obmedzený rozhľad. Vzhľadom na veniec vyšších hôr v okolí je limitovaný práve na najbližšie okolie a vrchy Javorníkov a len juhovýchodným smerom ponad údolie vidieť časť Strážovských vrchov.
Prístup.
Vrch je prístupný neznačenými chodníkmi z okolia, najľahšie odbočením z cesty do Podjavorníka.
Medvedie (potok)

Medvedie je potok na Hornom Považí, v severnej časti okresu Považská Bystrica. Je to ľavostranný prítok Papradnianky, meria 3,7 km a je tokom IV. rádu.
Pramení v Javorníkoch, v podcelku Vysoké Javorníky, v časti Javornícka hornatina, na južnom svahu vrchu Čierne (1 012,8 m n. m.) v nadmorskej výške približne 845 m n. m. Od prameňa tečie na krátkom úseku na juhozápad, vzápätí sa stáča a pokračuje severojužným smerom, pričom z ľavej strany priberá najprv prítok od osady Tomášová, potom prítok od osady Bučkové. Na dolnom toku preteká popri osadách Medvedie a Lazy a nepriberá už prítoky. Napokon sa pri osade Košiary, severozápadne od stredu obce Papradno, vlieva v nadmorskej výške cca 418 m n. m. do Papradnianky.
Ostravický potok

Ostravický potok je krátky potok na Hornom Považí, v severnej časti okresu Považská Bystrica. Je to ľavostranný prítok Papradnianky, meria 1,7 km a je tokom IV. rádu.
Pramení v Javorníkoch, v podcelku Vysoké Javorníky, v časti Javornícka hornatina, na juhozápadnom svahu Ustrígeľa (1 008,6 m n. m.) v nadmorskej výške približne 743 m n. m. Od prameňa tečie najprv juhozápadným smerom, na severnom úpätí vrchu Žilín (787,8 m n. m.) sa stáča na západ. Pri rekreačnej osade Ostravica priberá z pravej strany prítok prameniaci západojuhozápadne od kóty 884,3 m, oblúkom sa stáča k juhozápadu a v nadmorskej výške cca 549 m n. m. ústi do Papradnianky.
Ogar

Ogar bola značka československých motocyklov existujúca v rokoch 1934-1949. V roku 1910 založil Jan Machek firmu pre predaj náhradných dielov na bicykle, motocykle a automobily. V roku 1924 spoluzakladá verejnú obchodnú spoločnosť Machek a spol., ktorá pokračovala v rovnakom sortimente. V roku 1931 je založená sesterská spoločnosť Autfit, ktorá v Prahe-Strašniciach vyrába ozubené kolesá a ďalšie náhradné diely pre spoločnosť Machek a spol. V roku 1933 bolo rozhodnuté začať vyrábať motocykle. Tie začala vyrábať v roku 1934 spoločnosť Autfit. V roku 1942 boli spoločnosti Machek a spol. a Autfit spojené pod akciovú spoločnosť Ogar. V roku 1945 bola zavedená národná správa, od roku 1946 pripadol Ogar (spoločne s firmou Jawa) pod národný podnik Zbrojovka Brno.
Prvým sériovým motocyklom bol Ogar 250 predstavený v roku 1934. Išlo o dvojtaktný jednovalec s dvoma rýchlosťami. Na jeseň 1935 bol predstavený nový motocykel Ogar 250 typ 4 - štyri rýchlosti. Ten sa tiež vyrábal vo vojenskom prevedení pre armádu. V roku 1938 bol predstavený motocykel Ogar 250 typ 3 Elán. Bol to trojrýchlostná dvojtakt s olejovým čerpadlom pre mazanie ložísk vnútri motora. V roku 1940 bol predstavený nový motocykel Ogar 125 s motorom Sachs. Po vojne bol modernizovaný typ 4 ako Ogar 250 model 1946. V roku 1946 bol uverejnený prototyp Ogar 350 OHC konštruktéra Vincenca Sklenářa. Posledným motocyklom bol dvojvalcový Ogar 350 typ 12 v ráme Jawa 250 Pérák. Ten sa vyrábal v rokoch 1948-1949. Následne ho Jawa premenovala na Jawa 350 Perak a s menšími modifikáciami ho vyrába dodnes (Jawa 350/640). Firma Autfit vyrobila tiež niekoľko pretekárskych motocyklov s vodným chladením. Pre plochú dráhu bol postavený motocykel Ogar 500 JAP s britským motorom JAP. Na tomto motocykli jazdili legendárni plošináři Hugo Rosák a Jan Lucák.
Myelolipóm nadobličky

Myelolipóm nadobličky je hormonálne neaktívny nezhubný nádor, ktorý obsahuje najmä myeloidné a tukové tkanivo. Vyskytuje sa u 0,1 - 0,4% ľudí. Nadoblička je najčastejším orgánom, v ktorom sa môže myelolipóm objaviť. Menej často sa môže vyskytovať v oblasti mediastína, v pečeni, vzácne v svalových fasciách. Nádor je obyčajne malý a nijako sa klinicky neprejavuje; môže však narásť do veľkých rozmerov a spôsobovať bolesť z útlaku na okolité štruktúry a orgány. Môže dôjsť k jeho spontánnej ruptúre (prasknutiu) s následným krvácaním do retroperitonea - táto komplikácia je však vzácna. Väčšinou je jednostranný, častejšie v ľavej nadobličke. Je rovnako častý u mužov i žien a najčastejšie sa diagnostikuje v 5.-7. decéniu života. Príčina jeho vzniku nie je známa.
Zobrazovacia diagnostika.
Metódou prvej voľby v diagnostike myelolipómu je CT. Jeho obraz závisí na danom histologickom zložení: veľké oblasti tuku nízkej denzity (pod -20 HU) sa striedajú s myeloidným tkanivom mäkkotkanivoej denzity. Po vnútrožilovom podaní kontrastnej látky sa nádor nehomogénne sýti, najmä v oblastiach zložených s myeloidného tkaniva. Môže obsahovať aj kalcifikáty, najmä ak došlo v minulosti k jeho zakrvácaniu. Nález tuku v nádore je diagnostický, ďalšie overovanie (napríklad biopsiou) nie je potrebné.
Niekedy je myelolipóm taký veľký, že nemusí byť jasný zdrojový orgán, z ktorého vyrastá - diferenciálne diagnosticky treba v takýchto prípadoch vylúčiť angiomyolipóm obličky a retroperitoneálny liposarkóm. V nejasných prípadoch môže pomocť doplnenie MR vyšetrenia alebo multiplanárnych rekonštrukcii.
Pri zobrazení magnetickou rezonanciou má tukové tkanivo vyššiu signálovú intenzitu v T1 i T2 vážení. Myeloidné (hematopoetické) tkanivo má nízky signál v T1 a signál strednej intenzity v T2 vážení. Sekvencie s potlačením tuku zobrazia výrazný pokles signálu v oblastiach tvorených tukovým tkanivom.
Diagnóza je problematická iba v prípade, že nádor obsahuje len minimálne množstvo tuku. V takom prípade je potrebné sledovanie jeho rastovej dynamiky alebo biopsia na odlíšenie od liposarkómu.
Jen C’

Jen C’ (, ; * 12. november 1984, Si Chuan, Čína) je súčasná čínska profesionálna tenistka. Počas svojej kariéry vyhrala 1 turnaj WTA v dvojhre a 17 turnajov vo štvorhre.
Sun Tchien-tchien

Sun Tchien-tchien (zjednodušené znaky: 孙甜甜; pchin-jin: "Sūn Tiántián") (* 12. október 1981, He Nan, Čína) je súčasná čínska profesionálna tenistka. Počas svojej kariéry vyhrala 1 turnaj WTA v dvojhre a 12 turnajov vo štvorhre.
Zenwalk

Zenwalk je distribúcia odvodená od Slackware Linuxu. Kedysi bol tento systém známy pod menom Minislack. Cieľom Zenwalku je vytvoriť prehľadný, jednoduchý a rýchly systém, ktorý bude mať len jednu aplikáciu na každú činnosť. Ponúka najnovšie Linuxové technologie spolu s nástrojmi na vývoj nových programov. Zenwalk sa dá taktiež rozšíriť cez niektorý z mnohých pluginov.
Edície.
Zenwalk existuje v štyroch verziách, ktoré sa líšia svojim určením.
Standard Edition.
Štandardná verzia Zenwalku určená na použitie na Desktope a notebooku.
Live Edition.
Live Edition je LiveCD verzia Zenwalk Linuxu. Umožňuje vyskúšať si Zenwalk bez nutnosti inštalácie na pevný disk počítača.
Server Edition.
Serverová verzia Zenwalku.
Core Edition.
Zenwalk Core Edition je Zenwalk bez X window systému a grafických aplikácií. Je určený pre užívateľov s obmedzeným miestom na disku, alebo ako východiskový bod pre inštaláciu desktopovej stanice, alebo serveru. Core Edition umožňuje nainštalovať len ten software, ktorý uživateľ požaduje.
Pcheng Šuaj

Pcheng Šuaj (, ; * 8. január 1986, Chu-nan, Čína) je súčasná čínska profesionálna tenistka. Počas svojej kariéry vyhrala 6 turnajov WTA vo štvorhre.
Obvinenie zo znásilnenia.
Pcheng Šuaj obvinila v októbri 2021 bývalého čínskeho vicepremiéra Čang Kao-li zo znásilnenia v komentári na čínskej sociálnej sieti Weibo. Príspevok bol takmer okamžite zmazaný a tenistka zmizla z verejného života. V reakcii na to ju podporili medzinárodní športovci, medzi inými Novak Djokovič a Naomi Osaka, ktorí žiadali čínske orgány, nech ju pustia. Ženská tenisová asociácia WTA v reakcii zrušila tenisové turnaje v Číne. 
Pohár Federácie (FED Cup).
Pcheng Šuaj reprezentovala tím Číny v 10 zápasoch Pohára federácie s bilanciou 9-5 v dvojhre a 0-3 vo štvorhre.
Tatiana Jurievna Perebijnisová

Tatiana Jurievna Perebijnisová (, ; * 15. december 1982, Charkov, Ukrajina) je súčasná ukrajinská profesionálna tenistka. Počas svojej kariéry vyhrala 6 turnajov WTA vo štvorhre.
Mannov zákon

Mannov zákon je zákon o zákaze tzv. „bieleho otroctva“, ktorý bol v Spojených štátoch amerických prijatý v roku 1910 ako White-Slave Traffic Act. Zákon je však známejší pod názvom podľa svojho predkladateľa, amerického kongresmana menom James Robert Mann.
Podstata zákona.
"Biele otroctvo" (po anglicky: White slavery) je aj synonymom pre obchod s dievčatami alebo tiež "obchod s bielym mäsom". Tento termín vznikol v 19. storočí v Británii v súvislosti s detskou prostitúciou. Zákon mal primárne potláčať prostitúciu a skutky, ktoré sa považujú za „amorálne“ a taktiež zakazoval prevoz žien z jedného štátu do druhého pre „nemorálne účely“. 
Zneužívanie zákona.
Podobne postavený zákon, ktorý pojem amorálnosti ponecháva na subjektívne definovanie, však mohol byť rôznymi puritánskymi združeniami, ktoré mali svoje zastúpenie v kongrese, zneužitý a účelovo použitý. A zneužívaný aj skutočne bol. Prvým človekom odsúdeným podľa tohto zákona bol majster v ťažkej váhe, boxer Jack Johnson, ktorý prehovoril jednu ženu aby odišla z verejného domu a žila sním v inom štáte. Napriek tomu, že si ju vzal za ženu, bol odsúdený na jeden rok. Vážne bola poškodená aj povesť a kariéra jedného z priekopníkov sociológie William I. Thomas. Bol obvinený, že sa stýka s manželkou armádneho dôstojníka, ktorý v tom čase slúžil vo Francúzsku. Charlie Chaplin z dôvodov, že sa voči nemu chystalo použitie Mannovho zákona, opustil USA a v roku 1950 sa usadil vo Švajčiarsku.
Sorana Cîrsteová

Sorana Cîrsteová (; * 7. apríl 1990, Bukurešť, Rumunsko) je súčasná rumunská profesionálna tenistka.
Pohár Federácie (FED Cup).
Sorana Cîrsteová reprezentovala tím Rumunska v 7 zápasoch Pohára federácie s bilanciou 4-2 v dvojhre a 2-4 vo štvorhre.
Lonnie Mack

Lonnie Mack vlastným menom Lonnie McIntosh (* 18. júl 1941, Harrison, Indiana, USA – † 21. apríl 2016, Nashville, Tennessee) bol americký rockový a bluesový gitarista.
Jeho kariéra začala v prvej polovici 50. rokov, keď opustil školu a stal sa profesionálnym hudobníkom. V roku 1962 on a jeho skupina nahrávala hudobné podklady pre dievčenské trio The Charmaines a na konci si prenajali štúdio, aby mohli nahrať inštrumentálnu verziu Berryho skladby „Memphis Tennessee“, pod názvom „Memphis“. Inštrumentálka „Memphis“ sa v lete v roku 1963 vyšplhala až na 5. miesto v rebríčku.
Koho ovplyvnil.
Lonnie Mack je považovaný za jedného z prvých majstrov elektrickej rockovej gitary a virtuóza "blues-rockového" spôsobu hry na gitaru. Svojou hrou ovplyvnil Jimiho Hendrixa, Cream, Jeffa Becka, Stevie Ray Vaughanda, The Doors, Franka Zappu a iných.
Hudobná spolupráca.
Mack, okrem iného, hral aj na basovej gitare na albume The Doors "Morrison Hotel", špeciálne v skladbe „Roadhouse Blues“. James Brown ho vyzval aby hral na jeho nahrávke „Kansas City“. Bol známy tým, že hral na vzácnu gitaru jedinečného tvaru prvej generácie značky "Gibson Flying V".
Gurun

Gurun môže byť:
Chess Records

Chess Records bola americká nahrávacia spoločnosť založená v Chicagu, Illinois.
Viedli ju bratia Leonard Chess a Phil Chess. Chess Records bola významnou nahrávacou spoločnosťou v dejinách rock and rollu. Nimi vydané platne (single a albumy) sú považované za súčasť a základné atribúty rockovej hudby, bluesu a rock and rollu.
Dejiny spoločnosti (skrátené).
V roku 1947 Leonard Chess kúpil nahrávaciu spoločnosť Aristocrat Records. Keď v roku 1950 do hudobného podnikania vstúpil aj jeho brat Phil, stali sa výhradnými vlastníkmi Aristocrat Records a premenovali ju na "Chess Records". V priebehu 50. rokov Leonard a Phil Chessovci ovládli väčšinu vtedajšej hudobnej produkcie. Pracoval pre nich aj legendárny producent Ralph Bass. V roku 1969 bratia Chessovci práva na svoju značku predali spoločnosti General Recorded Tape (GRT) za 6,5 milióna dolárov.
V októbri 1969 zomiera Leonard Chess. Do roku 1972 už len malá časť spoločnosti prevádzkovala nahrávacie štúdio v Chicagu.
Čo zostalo zo spoločnosti Chess Records, GRT predáva spoločnosti All Platinum Records, ktorá sa po finančných ťažkostiach rozpadla a jej práva a tým aj nahrávky niekdajšej Chess Records získava MCA Records.
Umelci nahrávajúci u Chess Records.
Významní bluesoví umelci.
Wilie Dixon, Sonny Boy Williamson II, Muddy Waters, Little Walter, Jimmy Rogers, Buddy Guy a Howlin´ Wolf.
Významní rock and rolloví a R&amp;B umelci.
Chuck Berry a Bo Diddley. Vokálne skupiny ako Flamingos, Moonglows a Vibrations.
Jazzoví umelci.
Gene Ammons, King Flaming, Ahmad Jamal a Ramsey Lewis Trio.
Souloví umelci.
Etta James, Sugar Pie DeSanto, Fontella Bass a Minnie Riperton.
Andreea Ehrittová-Vancová

Andreea Ehrittová-Vancová (* 6. október 1973, Temešvár, Rumunsko) je súčasná rumunská profesionálna tenistka. Počas svojej kariéry vyhrala 2 turnaje WTA vo štvorhre.
Gréta Arnová

Gréta Arnová (* 13. apríl 1979, Budapešť, Maďarsko) je maďarská profesionálna tenistka. Počas svojej kariéry vyhrala 2 turnaje WTA vo dvojhre.
Petra Cetkovská

Petra Cetkovská (* 8. február 1985, Prostějov, Česko) je súčasná česká profesionálna tenistka. Počas svojej kariéry vyhrala 1 turnaj WTA vo štvorhre.
Andrea Hlaváčková

Andrea Hlaváčková (* 10. august, 1986, Plzeň) je súčasná česká profesionálna tenistka. Počas svojej kariéry vyhrala 10 turnajov WTA vo štvorhre. Andrea Hlaváčková sa zúčastnila 1 zápasu Pohára federácie za tím Česka s bilanciou 0-1 v dvojhre a 1-0 vo štvorhre.
Sun Šeng-nan

Sun Šeng-nan (* 21. január 1987) je súčasná čínska profesionálna tenistka. Počas svojej kariéry vyhrala 1 turnaj WTA vo štvorhre.
Ťi Čchun-mej

Ťi Čchun-mej alebo Čchun-mej Ťiová (* 14. február 1986) je súčasná čínska profesionálna tenistka. Počas svojej kariéry vyhrala 1 turnaj WTA vo štvorhre.
Nathalie Dechyová

Nathalie Dechyová (* 21. február 1979, Abimes, Guadeloupe) je bývalá francúzska profesionálna tenistka. Počas svojej kariéry vyhrala 1 turnaj WTA v dvojhre a 7 turnajov vo štvorhre.
Milagros Sequerová

Milagros Sequerová (* 30. september 1980, San Felipe, Venezuela) je bývalá venezuelská profesionálna tenistka. Počas svojej kariéry vyhrala 1 turnaj WTA v dvojhre a 3 turnaje vo štvorhre.
Aleksandra Wozniaková

Aleksandra Wozniaková (* 7. september 1987, Montreal, Quebec, Kanada) je súčasná kanadská profesionálna tenistka.
Aravane Rezaïová

Aravane Rezaïová (* 14. marec 1987, Saint-Étienne, Francúzsko) je súčasná francúzska profesionálna tenistka.
Skorocel kopijovitý

Skorocel kopijovitý (lat. "Plantago lanceolata") je rastlina z čeľade skorocelovité ("Plantaginaceae").
Ján Grešo

Doc. ThDr. Ján Grešo (* 25. jún 1933, Vavrišovo – † 17. február 2013, Bratislava) bol slovenský evanjelický teológ.
Vyštudoval Slovenskú evanjelickú bohosloveckú fakultu (1952 - 1956), v roku 1969 získal doktorát z teológie na základe práce "Interpretácia juristického myslenia v evanjeliách". Od roku 1986 pôsobil ako docent na Evanjelickej bohosloveckej fakulte Univerzity Komenského, od roku 1998 bol vedúci Katedry Novej zmluvy. V rokoch 19591985 bol farárom vo Vysokých Tatrách a od roku 1986 bol farárom v Bratislave. Bol výborným a uznávaným kazateľom. Podieľal sa na ekumenickom preklade Biblie do slovenčiny. Bol prekladateľom významnej teologickej literatúry, preložil podstatnú časť "Theologisches Wörterbuch zum Neuen Testament" od Gerharda Kittela ("Teologický slovník k Novej zmluve" I-II, III-IV, V-VI, 1986-1990) a "Systematickú teológiu" od Paula Tillicha.
Edícia

Edícia môže byť:
Navarátri

Navarátri (skt. नवरात्रि, dosl. "deväť nocí") je deväťdňový hinduistický sviatok, pri ktorom sa slávi deväť aspektov ženskej bohyne Šakti. Po ňom nasleduje dôležitý sviatok Dasahrá.
Díválí

Díválí alebo dípávalí (hind. दीवाली - dīvālī, दीपावली - dīpāvalī, dosl. "rad svetiel") je dôležitý hinduistický a sikhistický sviatok. Slávi sa na počesť bohyne bohatstva Lakšmí, trvá 4-5 dní v októbri alebo v novembri. V severnej Indii je sviatok zároveň začiatkom liturgického roka.
Je to deň Božského Svetla a konca temnoty - slávy a víťazstva božských síl. Väčšina škôl je celý týždeň zatvorená, rozdávajú sa darčeky, nakupuje sa nové oblečenie, upratujú sa domy a všetko sa zdobí svetlami. V deň Díválí je oslavovaný Ráma a ďalší deň o polnoci je Lakšmí púdžou oslavovaná Síta. Obchodníci ukladajú k jej nohám účtovné knihy, modlia sa a dúfajú v jej požehnanie. Tiež zvieratá dostávajú prašád. Krava je symbolom výživy, matky a života ako takého. Večer sa robí zvláštna púdža na uctenie Ghau mátá (Matky kravy).
Kostol Povýšenia svätého Kríža (Lanžhot)

Kostol Povýšenia svätého Kríža je kostol v Lanžhote zasvätený Povýšeniu svätého kríža.
Dejiny.
Lanžhot bol založený v roku 808909 podľa nemeckého mestského práva. Predpokladá sa, že mal hneď na počiatku svojho vzniku románsky katolícky kostolík na mieste bývalého "Jazérka" v lokalite Kazůbek.
Prvá písomná zmienka o farnom patronáte obce sa objavila v roku 1384 v zemskej knihe.
V roku 1550 bol postavený gotický kostolík i s cintorínom na terajšom mieste. V roku 1605 bola obec vypálená Uhrami a kostol bol zničený. Farnosť bola vďaka naboženskému cíteniu predkov otvorená a v roku 1613 bol dosadený katolícky kňaz Štěpán Bučič, ktorý tu pôsobil až do svojej smrti 5. 3. 1658
, podľa latinského nápisu na vonkajšej strane kostola.
Vedenie farnej matriky sa datuje od roku 1662. Vpádom Uhrov v roku 1707 bol kostol opäť značne poškodený a farná budova zhorela. Kňaz bol mučený a 9 obecných členov bolo zavraždených.
V roku 1716 bol kostol zásluhou kňaza Ondřeja Vaničku obnovený. Zriadil chórus aj nový organ, kazateľňa, krstiteľnica a 24 otvorených lavíc pochádza tiež z tej doby.
V roku 1733 celá obec vyhorela i s farnou budovou. Po tomto nešťastí bola fara premiestnená do priestorov terajšej obecnej školy.
Nová fara bola postavená v roku 1787. 
V roku 1802 fara znovu vyhorela po zásahu bleskom. Do terajšej podoby bol kostol prestavaný v roku 1892. 
V roku 1945 bol kostol veľmi poškodený prechádzajúcim frontom.
Následkom nešťastí sa nezachovalo veľa písomnosti a kostol musel byť veľakrát prestavovaný a obnovovaný, v dôsledku čoho nie je zapísaný ako národná kultúrna pamiatka.
Holí

Holí () je hinduistický sviatok jari. Slávi sa vo februári alebo v marci. Je to sviatok farieb a uctievania Višnua a Krišnu.
Efektívnosť

Efektívnosť alebo efektivita môže byť:
Koškovec

Koškovec je potok na Hornom Považí, v severnej časti okresu Považská Bystrica. Je to ľavostranný prítok Papradnianky, meria 3,7 km a je tokom IV. rádu.
Pramení v Javorníkoch, v podcelku Vysoké Javorníky, na juhozápadnom svahu Kykule (920,3 m n. m.) v nadmorskej výške približne 720 m n. m. Od prameňa tečie severojužným smerom, následne sa stáča na juhovýchod, oblúkom vypnutým na východ preteká osadou Koškovec a opäť sa stáča severojužným smerom. Ďalej pri osade Podúboč vstupuje do geomorfologickej časti Javornícka brázda, kde priberá pravostranný prítok z južného svahu Javorinky (784,7 m n. m.) a pokračuje juhozápadným smerom. Na dolnom toku už preteká intravilánom obce Papradno, kde sa severoseverozápadne od centra obce vlieva v nadmorskej výške cca 398 m n. m. do Papradnianky.
Vlajka Konžskej demokratickej republiky

Vlajka Konžskej demokratickej republiky bola predstavená 20. februára 2006 v súvislosti s prijatím novej ústavy v decembri 2005. Vlajka je veľmi podobná vlajke tohto štátu z rokov (1963 – 1971). Oproti tejto pôvodnej vlajke došlo k niekoľkým zmenám. Farba podkladu sa zmenila z kráľovskej modrej na nebeskú modrú, ktorá má reprezentovať mier. Červený uhlopriečny pruh symbolizuje „krv mučeníkov krajiny“, žltá prosperitu a žltá hviezda žiarivú budúcnosť krajiny.
V období rokov 1971 – 1997, kedy krajina niesla názov Zair, používala sa vlajka v pomere 2:3 zelenej farby. Uprostred vlajky bolo kruhové žlté pole, v ktorom bol vyobrazený znak vládnúcej strany – ruka s horiacou pochodňou.
Po zosadení prezidenta Mobutua bola prijatá vlajka o pomere 2:3 modrej farby. V strede vlajky bola žltá päťramenná hviezda a v žrďovej časti zvisle zoradených šesť malých žltých päťramenných hviezd.
Súčasná vlajka vychádza z čias, kedy Kongo bolo belgickou kolóniou.
Krížovec

Krížovec je potok na Hornom Považí, v severnej časti okresu Považská Bystrica. Je to pravostranný prítok Papradnianky, meria 2 km a je tokom IV. rádu.
Pramení v Javorníkoch, v podcelku Vysoké Javorníky, na východnom svahu Tisovej (732,9 m n. m.) v nadmorskej výške cca 555 m n. m. Od prameňa tečie sprvu juhovýchodným smerom, následne vstupuje do geomorfologickej časti Javornícka brázda, tečie popri osade Krížovec na ľavom brehu a sprava priberá prítok zo severného svahu Chrcholinca (639,9 m n. m.). Následne sa stáča na východ, z pravej strany ešte priberá prítok z východného úpätia Chrcholinca a preteká intravilánom obce Papradno. Priamo v centre obce sa v nadmorskej výške približne 384 m n. m. vlieva do Papradnianky.
Vlajka Lesotha

Vlajka Lesotha bola prijatá 4. októbra 2006 pri príležitosti 40. výročia nezávislosti krajiny. Pozostáva z troch vodorovných pruhov: modrého, bieleho a zeleného. Uprostred vlajky je umiestnený čierny basutský klobúk. Tento nový vzhľad má vyjadrovať mierovú orientáciu Lesotha.
Historické vlajky.
Prvá vlajka bola predstavená 4. októbra 1966 v deň získania nezávislosti od Spojeného kráľovstva. Išlo o modrý list s dvomi zvislými pruhmi v žrďovej časti a bielym basothským klobúkom. Modrá farba symbolizovala oblohu a dážď, biela bola farbou mieru, zelená symbolizovala zem a červená vieru.
Po vojenskom prevrate bola 20. januára 1987 zavedená nová podoba národnej vlajky. Svetlo hnedý basothský tradičný štít s kopijou a palicou nahradil klobúk ako hlavné bremeno vlajky. Aj rozloženie farieb sa zmenilo na šikmo delený list s bielym trojuholníkom v hornej časti a v spodnej časti sa nachádzal modrý pruh a zelený trojuholník. V bielom poli, ktoré symbolizovalo mier, bolo umiestené bremeno. Modrý pruh znamenal dážď a zelené pole prosperitu.
Galéria.
&lt;/div align="center"&gt;
Agnieszka Radwańská

Agnieszka Roma Radwańská, (* 6. marec 1989, Krakov, Poľsko) je súčasná poľská profesionálna tenistka, ktorá ako vôbec prvá Poľka vyhrala turnaj WTA v dvojhre (2007). 7. júla 2008 bola po prvýkrát v kariére klasifikovaná v TOP 10 rebríčku WTA na 10. mieste. Počas svojej kariéry vyhrala 17 turnajov WTA v dvojhre a 2 turnaj vo štvorhre. Jej mladšia sestra Urszula sa tiež venuje tenisu.
Profesionálna kariéra.
V roku 2005 vo finále wimbledonskej juniorky porazila Rakúšanku Tamiru Paszekovú a stala sa tak víťazkou v juniorskej kategórii. O dva roky neskôr ju napodobila jej mladšia sestra Urszula, ktorá wimbledonskú juniorku vyhrala v roku 2007. 
V roku 2007 ako prvá Poľka vyhrala turnaj na okruhu WTA, konkrétne Nordea Nordic Light Open ("kategória Tier IV") v Štokholme (Švédsko). 
V roku 2008 pridala ďalšie tri turnajové tituly a to na Pattaya Open (Thajsko) ("kategória Tier IV"), v Istanbule (Turecko) ("kategória Tier III") a v Eastbourne (Spojené kráľovstvo) ("kategória Tier II"). Na Australian Open 2008 ako prvá Poľka dosiahla štvrťfinále na grandslamovom turnaji v otvorenej ére tenisu (prvou Poľkou vôbec bola v 30. rokoch 20. storočia tenistka Jadwiga Jędrzejowska).
Ďalší národný rekord zlomila, keď zarobila na odmenách (24. mája 2008) viac ako 1 000 000 USD, čo sa zatiaľ žiadnej inej krajanke nepodarilo.
Na French Open 2008 vypadla v 4. kole ("1/16") s Jelenou Jankovićovou 3-6, 6-7 (3). Vo Wimbledone 2008 skončila vo štvrťfinále na rakete Sereny Williamsovej 0-6, 4-6, a tá sa tak stala prvou hráčkou, ktorá porazila obe sestry v priebehu jediného turnaja.
Rodinný život.
Jej mladšou sestrou je talentovaná poľská profesionálna tenistka Urszula Radwańská (nar. 7. decembra 1990 v Krakove), ktorá vyhrala niekoľko turnajov Grand Slamu v juniorskej kategórii, v konečnom rebríčku ITF v roku 2007 bola klasifikovaná ako juniorská svetová jednotka a stala sa juniorskou majsterkou sveta. Vo Wimbledone 2008 vypadla v druhom kole so Serenou Williamsovou.
Vlajka Namíbie

Vlajka Namíbie vznikla v roku 1990 a je odvodená od vlajky "Ľudovej organizácie Juhozápadnej Afriky" SWAPO, ktorá viedla zápas proti juhoafrickej okupácii Namíbie. Zelená a modrá farba a zlaté slnko sú symbolmi prírodných zdrojov krajiny, červená a biela symbolizujú jej obyvateľov. Farby modrá, červená a zelená sú od roku 1971 farbami v Namíbií najväčšieho etnického obyvateľstva - Ovambo, a preto sa nachádzajú aj na vlajke Namíbie.
Býk (znamenie)

Býk ("Taurus") je astrologické znamenie, ktoré je asociované s rovnomenným súhvezdím. V tropickom zvieratníku sa v ňom Slnko nachádza od 21. apríla do 20. mája, v siderickom zvieratníku v súčasnosti od 13. mája do 19. júna. Znamenie Býk je tradične späté s planétou Venuša. Opačným znamením Býka je Škorpión a tieto dve znamenia sú vo všeobecnosti považované za sexuálne najcitlivejšie zo všetkých znamení.
V babylonskom kalendári tomuto znameniu zodpovedá mesiac "Araḫ Ājaru".
Kostol svätého Urbana (Čermáň)

Kostol svätého Urbana v Nitre-Čermáni je zasvätený sv. Urbanovi, patrónovi vinohradníkov.
Postavený je v nitrianskej mestskej časti Čermáň, na mieste bývalého vinohradu. Začiatkom 20. storočia sa majiteľ majera rozhodol postaviť na svojom pozemku malú kaplnku, ktorá bola v medzivojnovom období prestavaná do dnešnej podoby.
Spades

Spades alebo Piky je kartová hra. Vyvinula sa z whistu.
Počet hráčov.
Traja alebo štyria. Obvykle sa hrá vo štvorici, kde hráči sediaci oproti sebe tvoria pár. Sú aj varianty, v ktorých aj vo štvorici hrá každý hráč za seba.
Pravidlá.
Hráči sediaci oproti sebe sú spoluhráči. Hra pozostáva z dvoch fáz, z licitácie a zohrávky. Hrá sa s francúzskymi kartami bez žolíkov.
Rozdávanie.
Na začiatku si hráči vytiahnu po jednej karte a ten, kto vytiahne najvyššiu kartu bude prvým rozdávajúcim. V nasledujúcich hrách sa rozdávajúci striedajú v smere hodinových ručičiek.
Rozdávajúci rozdá všetkých 52 kariet, takže každý z hráčov má 13 kariet.
Licitácia.
Každý z hráčov postupne deklaruje, koľko získa zdvihov. Prvý licituje rozdávajúci, potom sa licituje v smere hodinových ručičiek. Posledný hráč má tú výhodu, že vidí koľko zdvihov deklarovali ostatní a môže tomu prispôsobiť dražbu.
Zohrávka.
Hráč po ľavici rozdávajúceho vynáša ako prvý. Hráči musia priznať farbu, ak už danú farbu nemajú, môžu priložiť ľubovoľnú kartu. Ak priloží tromf (tromfy sú vždy piky), tromf prebíja ostatné karty. Zdvih získava hráč, ktorý priložil najvyššiu kartu vo farbe výnosu, ak niekto priložil tromf, zdvih získa hráč, ktorý zahral najvyšší tromf. Do ďalšieho zdvihu vynáša hráč, ktorý získal posledný zdvih.
Skóre.
Na začiatku hry sa hráči dohodnú, koľko bodov je cieľová hranica, obvykle je to 500 bodov. Pár za deklarované a splnené zdvihy získa za každý zdvih 10 bodov, za zdvihy navyše po jednom bode. Pokiaľ pár získa menej zdvihov ako deklaroval, stráca -10 bodovkrát počet deklarovaných zdvihov. Pokiaľ niektorý z hráčov deklaruje, že nezíska ani jeden zdvih ("Nil"), ak nezíska ani jeden zdvih získa 100 bodov, ak získa aspoň jeden zdvih stratí 100 bodov. Pokiaľ obaja hráči páru deklarujú, že nezískaju ani jeden zdvih a obom sa to podarí, získajú 200 bodov, ak sa to jednému podarí a druhému nie, nezískajú ani nestratia žiadne body.
Vyhráva pár, ktorému sa ako prvému podarí získať cieľový počet bodov. Pokiaľ tento počet získajú oba páry, vyhrá pár, ktorý získa viac bodov.
V niektorých variantoch hry sa za zdvihy navyše nerátajú body, v iných variantoch sa zapisujú aj pod čiaru a keď pár takýchto zápisov pod čiarou získa 10 odráta sa mu 100 (alebo iný dohodnutý počet) bodov.
Príklady.
Hráči deklarovali: N - 5 E - 3 S - 4 W - 1 zdvih. Ak NS získa 8 zdvihov, získa 80 bodov a EW získa 50 bodov. Ak získa 9 zdvihov, získa 81 bodov a EW 50 bodov stratí.
Hráči deklarovali N - 4 E - 5 S - 0 W - 4 zdvihy. Ak N získa 4 zdvihy a S 0 zdvihov, získa 140 bodov a EW 90 bodov. Ak N získa 4 zdvihy a S 1 zdvih, získa 40-100 bodov, teda -60 bodov a EW získa -90 bodov.
Z uvedeného vidno, že niekedy sa druhému páru oplatí nesplniť svoj záväzok, ak sa mu tak podarí zabrániť súperom získať "Nil".
Znamenie (astrológia)

Znamenie alebo znamenie zvieratníka alebo astrologické znamenie je časť zvieratníka, ktorá podľa astrológie zaberá presne jednu jeho dvanástinu. Podľa astrológie nebeské úkazy ovplyvňujú ľudskú činnosť a astrológovia veria, že znamenia zvieratníka reprezentujú dvanásť základných typov osobnosti. Pozri aj zvieratník.
Vlajka Rwandy

Vlajka Rwandy bola prijatá v roku 2001, je to trikolóra - zelená, žltá a modrá. Zelená - predstavuje nádej na blahobyt za pomoci rozumového úsilia rwandského ľudu a prírodných zdrojov, žltá - ekonomický rozvoj, rwandskí ľudia musia pracovať aby dosiahli stály ekonomický rozvoj, modrá - symbolizuje šťastie a mier, rwandskí ľudia musia bojovať za mier, ktorý im prinesie stály ekonomický rozvoj a šťastie. Slnko a jeho zlatisté žiarenie symbolizuje svetlo ktoré postupne osvieti všetkých ľudí, znamená to súdržnosť, transparenciu a boj proti nevzdelanosti.
História vlajok Rwandy.
Pri vyhlásení republiky v roku 1962 bola zavedená vlajka tvorená tromi pruhmi v panafrických farbách. Vzhľadom na jej zhodnosť s guinejskou vlajkou bolo v septembri ešte tohto roku pridané do prostredného pruhu písmeno R. To vyjadruje skutočnosť, že Rwanda vznikla revolúciou a jej ďalší vývoj potvrdilo referendum. Na konci roku 2001 bola zavedená nová vlajka, ktorej farby symbolizujú mier, rozvoj a zdroje krajiny.
Galéria.
&lt;/div align="center"&gt;
Urszula Radwańská

Urszula Radwańská, (* 7. december 1990) je súčasná poľská profesionálna tenistka. Počas svojej kariéry vyhrala 1 turnaj WTA vo štvorhre. Jej staršia sestra Agnieszka sa tiež venuje tenisu.
Vlajka Seychel

Vlajka Seychel a jej farebná úprava vznikla kombináciou farieb dvoch vedúcich politických strán krajiny "Demokratickej strany" ("DP") a "Seychelskej ľudovej zjednotenej strany" ("SPUP"). No už o rok neskôr sa moc dostala do rúk "SPUP". Päť farebných pruhov na vlajke lúčovite vychádza z ľavého dolného rohu. Zelená je farba poľnohospodárstva, červená patrí revolúcii a hospodárskemu pokroku.
História vlajok Seychel.
Pri vyhlásení nezávislosti 28. 6. 1976 zaviala na ostrovoch vlajka s ondrejským krížom. Modrá a červená na tejto vlajke pripomínali ako bývalých kolonizátorov (Francúzov a Britov), tak aj dva hlavné politické strany ("Demokratickú" a "Zjednotenú ľudovú"). V roku 1977 uchopila "Zjednotená ľudová" strana moc v krajine a zaviedla vlajku, ktorá sa veľmi podobala vlajke tejto strany (bolo z nej vypustené len slnko). Keď sa moc tejto strany upevnila, došlo v roku 1996 k zmene vlajky, na ktorej sa po dvadsiatich rokoch objavila aj modrá farba.
Galéria.
&lt;/div align="center"&gt;
Boston College

Boston College je renomovaná katolícka univerzita výskumného typu v Chestnut Hill v štáte Massachusetts. Je jednou z najstarších a najväčších jezuitských škôl v USA a považuje sa za jednu z najprestížnejších vysokých škôl v oblasti katolíckej teológie a filozofie.
Skupinová dynamika

Skupinová dynamika alebo dynamika skupiny sú zákonitosti vývoja a fungovania skupín (najmä malých), čiže interakcia medzi ich členmi, resp. príslušný odbor, ktorý tieto zákonitosti študuje. Skupinová dynamika sa zaoberá motívmi a vlastnosťami týchto zákonitostí (napr. mierou konformizmu, spôsobmi komunikácie a podobne). Pojem sa vyskytuje najmä v sociálnej psychológii.
Štvrtok (rozlišovacia stránka)

Štvrtok môže byť:
Streda (rozlišovacia stránka)

Streda môže byť:
Vlajka Somálska

Vlajka Somálska je opticky vyvážená vlajka niekdajšieho poručníckeho územia OSN kombinuje farby vlajky Organizácie spojených národov tak, že má uprostred modrého poľa veľkú bielu päťramennú hviezdu. Modrá farba pripomína africkú jasnú oblohu, biela hviezda africkú slobodu; jej päť ramien reprezentuje päť oblastí, v ktorých žili Somálci v dobe vzniku vlajky: Talianske Somálsko (Somalia), Britské Somálsko (Somaliland), Francúzske Somálsko (Džibutsko), Ogaden (Etiópia), Severná pohraničná oblasť (Keňa). Vlajka totiž vznikla ešte za doby talianskej správy, ktorá bola roku 1954 oficiálne uznaná.
Interferencia

Interferencia môže byť:
Strelec (znamenie)

Strelec ("Sagittarius") je jedno zo znamení zvieratníka. Je to obdĺžnik na oblohe 9° dlhý a 6° široký. Z východu hraničí so znamením Kozorožec, zo západu so znamením Škorpión. Slnko ním prechádza od 22. novembra do 21. decembra. Bolo pomenované po súhvezdí Strelec. 
V siderickom zvieratníku od 19. decembra do 19. júna.
V astrologickej symbolike deviate znamenie zverokruhu znázorňované ako kentaur strieľajúci z luku. Je to jedno zo znamení ohňa; narodeným v tomto znamení sa pripisuje cieľavedomosť, útočnosť, živosť a túžba po svetle, moci a sile.
V babylonskom kalendári tomuto znameniu zodpovedá mesiac "Araḫ Kislimu".
Kozorožec (znamenie)

Kozorožec ("Capricornus") je jedno z astrologických znamení, ktoré je asociované so súhvezdím Kozorožec. Slnko ním má prechádzať od 22. decembra do 20. januára, v súčasnosti a v skutočnosti od 15. januára do 12. februára. Opačné znamenie je Rak.
Podľa astrológie desiate znamenie zverokruhu, dom Saturna, z kovov sa mu priraďuje olovo, z minerálov ónyx a z farieb čierna. Slnko ním prechádza od 22. decembra do 20. januára; vďaka zimnému slnovratu a predĺženiu dňa nadobúda Kozorožec pozitívny aspekt.
V babylonskom kalendári tomuto znameniu zodpovedá mesiac "Araḫ Ṭebētu".
Balduin IV.

Balduin IV. môže byť:
Býk

Býk môže byť:
Vodnár

Vodnár môže byť
Rak (znamenie)

Rak ("Cancer") je jedno z astrologických znamení, ktoré je asociované so súhvezdím Rak. Slnko sa v znamení Raka nachádza od 22. júna do 22. júla, v súčasnosti v siderickom zvieratníku od 17. júla do 16. augusta. Opačné znamenie je Kozorožec.
V astrológii je znamenie Raka štvrtým znamením zverokruhu, vodné znamenie. Svoj dom má v ňom Mesiac, z kovov mu zodpovedá striebro, z drahých kameňov smaragd, resp. adulár. V astrológii sa tomuto znameniu priraďujú pojmy samodruhosti, väzenia, krstu a znovuzrodenia, prebudenie vedomia a sklon k izolovaniu sa. Má vzťah k tajným silám a to ho spája s takými živočíchmi, ako sú hlavonožce.
V babylonskom kalendári tomuto znameniu zodpovedá mesiac "Araḫ Dumuzu".
Váhy (znamenie)

Váhy ("Libra") sú astrologické znamenie, ktoré je asociované s južným súhvezdím Váhy, v blízkosti Škorpióna a Panny. Slnko je v znamení Váh od 23. septembra do 22. októbra, v skutočnosti ním prechádza od 16. októbra do 16. novembra. Je to jediný symbol zvieratníka, ktorý je neživý. Opačným znamením je Baran. Teraz je v siderickom zvieratníku od 18. októbra do 16. novembra.
Z astrologického hľadiska sú Váhy siedmym súhvezdím zvieratníka a človeku narodenému v tomto znamení sú pripisované vlastnosti ako: miernosť, uvážlivosť, spravodlivosť, harmónia, mierny temperament a sklon k otáľaniu, čím sa dokazuje výstižnosť výroku Nomina sunt omina (mená sú znamením). Ľudia narodení v znamení Váh obvykle oplývajú nadprirodzenou krásou a sklonom k narcizmu. Symbolicky sa spájajú so Saturnom a ako symbol harmónie aj s Venušou; z kameňov sa im priraďuje achát.
V babylonskom kalendári tomuto znameniu zodpovedá mesiac "Araḫ Tišritum".
Vodník (rozlišovacia stránka)

Vodník môže byť:
Škorpión (znamenie)

Škorpión ("Scorpius") je astrologické znamenie, ktoré je asociované so súhvezdím Škorpión. Slnko je v znamení Škorpióna od 23. októbra do 22. novembra, v skutočnosti ním ale prechádza od 16. novembra do 15. decembra. Opačné znamenie je Býk, pričom tieto dve znamenia sa považujú za sexuálne najcitlivejšie znamenia. V siderickom zvieratníku od 17. novembra do 15. decembra.
V tradičnej astrologickej symbolike je jeho hlavnou hviezdou červený Antares (Anti-Mars). Znamenie ovláda Mars, jeho farbou je červená, drahokamom tigrie oko a kovom železo. Spája sa s ním maskulinne poznačená sexualita, ničenie, okultnosť, mystickosť a osvietenie a ako protiváha sa uvádzajú - podobne ako v starom Egypte - uzdravenie a zmŕtvychvstanie. Tento nebezpečne pôsobiaci symbol sa teda môže chápať ambivalentne - ako symbol premeny a prekonania smrti.
Známe osobnosti: Charles, princ z Walesu, Alain Delon, Joaquin Phoenix, Anne Hathaway, Scarlett Johansson
V babylonskom kalendári tomuto znameniu zodpovedá mesiac "Araḫ Samnu".
Tur

Tur môže byť:
TUR môže byť:
Tury môže byť:
Rak

Rak môže byť:
Raky je v niektorých systémoch:
RAK môže byť:
PMD 85

PMD 85 (skratka z "piešťanský mikropočítač displejový") bol 8-bitový osobný počítač vyrábaný v 80. rokoch 20. storočia v bývalom Česko-Slovensku. Prototyp vyvinula a prvé verzie PMD 85-1 vyrábala Tesla Piešťany pod vedením autora, ktorým bol Ing. Roman Kišš. Neskôr bola výroba presunutá do podniku Tesla Bratislava, kde bol počítač inovovaný a vznikli tak jeho ďalšie verzie PMD 85-2, PMD 85-2A a PMD 85-3.
Tieto počítače boli hromadne distribuované do škôl na Slovensku, kým v Česku podobnú úlohu plnil počítač IQ 151. Okrem samotného PMD 85 sa v tejto dobe vyrábali aj počítače kompatibilné s PMD 85. Vo výrobnom družstve Didaktik Skalica to boli počítače Didaktik Alfa, Didaktik Alfa 2 a Didaktik Beta. V družstve Štátny majetok Závadka nad Hronom zase počítač MAŤO. Vo fabrike Zbrojovka Brno sa na prelome 80. a 90. rokov 20. storočia vyrábal Consul 2717, prezývaný „zbrojováček“, s elektronikou integrovanou v monitore a externou profesionálnou klávesnicou.
Škorpión

Škorpión môže byť:
Škorpióny môže byť:
Tupungatito

Tupungatito je názov stratovulkánu, nachádzajúceho sa na hraniciach Čile a Argentíny, asi 90 km východne od hlavného mesta Santiago. Sopka sa nachádza neďaleko staršej, pleistocénnej sopky "Tupungato" a je to najsevernejšie položená sopka centrálnej časti čilských Ánd, ktorá eruptovala v historickej dobe. Počas 19. a 20. storočia bola pôvodcom viac ako 20 menších, prevažne explozívnych erupcií. Posledná bola zazanamená v roku 1987.
Vrchol vulkánu je pokrytý viacerými troskovými kužeľmi andezitového, až bazaltového zloženia a viacerými krátermi. V súčasnosti je vrchol trvalo zaľadnený.
Lambda

Lambda (veľké Λ, malé λ) je jedenáste písmeno gréckej abecedy. V systéme gréckych čísel má hodnotu 30.
lambda=lacedenóm
Mí

Mí (veľké Μ, malé μ) je dvanáste písmeno gréckej abecedy. V systéme gréckych čísel má hodnotu 40.
Ní

Ní (veľké Ν, malé ν) je trináste písmeno gréckej abecedy. V systéme gréckych čísel má hodnotu 50. Jeho ekvivalent v latinke je písmeno N.
Ksí

Ksí (veľké Ξ, malé ξ) je štrnáste písmeno gréckej abecedy. V systéme gréckych čísel má hodnotu 60. Jeho ekvivalent v latinke je písmeno X a v cyrilike zastarané písmeno Ѯ.
Omikron

Omikron (zastarano "omikrón"; veľké Ο, malé ο) je pätnáste písmeno gréckej abecedy. V systéme gréckych čísel má hodnotu 70. V matematike nemá časté využitie, keďže je skoro nerozoznateľné od latinských písmen O, o a ľahko zameniteľné s číslicou 0. Názov písmena doslova znamená "malé o", v protiklade s názvom písmena omega. Písmeno je odvodené z fénického písmena ajin . V starogréčtine omikron reprezentovalo zvuk , v kontraste so zvukom omega a "ou ". V novogréčtine omikron prezentuje zvuk . Písmená, ktoré boli odvodené od omikron sú latinské O a cyrilské O.
V Unicode je veľké písmeno U+039F a malé U+03BF.
Veľké písmeno omikron (O) malo pôvodne využitie v matematike ako symbol O-notácie, predstavujúce asymptotickú mieru rastu funkcie. V dnešnej dobe prevzalo jeho rolu viacmenej písmeno "O" z latinky.
Ró (grécke písmeno)

Ró (veľké Ρ, malé ρ) je sedemnáste písmeno gréckej abecedy. V systéme gréckych čísel má hodnotu 100. Jeho ekvivalent v latinke je písmeno R. 
Vo fyzike sa používa ako značka pre:
Juraj Bándy

Prof. ThDr. Juraj Bándy (* 6. september 1950, Rimavská Sobota) je slovenský evanjelický teológ. Teológiu študoval v Bratislave a Lipsku. Bol farárom v Pukanci, Kolárove a Šamoríne. V rokoch 2003 až 2007 bol dekanom Evanjelickej bohosloveckej fakulty UK v Bratislave. Bol vedúcim Katedry Starej zmluvy na Evanjelickej bohosloveckej fakulte UK v Bratislave. Bol vedúcim prekladateľskej skupiny ekumenického prekladu Starej zmluvy do slovenčiny. V júni 2008 bol vyznamenaný cenou Ányosa Jedlika v oblasti humanitných vied. 31. októbra 2010 bol ocenený Cenou Leonarda Stöckela za prácu na ekumenickom preklade a za pedagogicko-vedeckú činnosť na EBF UK. Je autorom viacerých vysokoškolských učebníc a monografií.
Sigma

Sigma (veľké Σ, malé σ alebo ς na konci slova) je osemnáste písmeno gréckej abecedy. V systéme gréckych čísel má hodnotu 200. Jeho ekvivalent v latinke je písmeno S.
Malé písmeno sigma (σ) sa vo fyzike používa ako značka veličiny silové napätie v hmote.
Tau

Tau (veľké Τ, malé τ) je devätnáste písmeno gréckej abecedy. V systéme gréckych čísel má hodnotu 300. Jeho ekvivalent v latinke je písmeno T.
Ypsilon

Ypsilon môže byť:
Ypsilon (grécke písmeno)

Ypsilon (veľké Υ, malé υ) je dvadsiate písmeno gréckej abecedy. V systéme gréckych čísel má hodnotu 400. Jeho ekvivalent v latinke je písmeno Y.
Fí

Fí (veľké Φ, malé φ) je dvadsiate prvé písmeno gréckej abecedy. V systéme gréckych čísel má hodnotu 500. Jeho ekvivalent v latinke je písmeno F.
Chí

Chí (veľké Χ, malé χ) je dvadsiate druhé písmeno gréckej abecedy. V systéme gréckych čísel má hodnotu 600. Jeho ekvivalent v latinke je písmeno Ch.
Psí (grécke písmeno)

Psí (veľké Ψ, malé ψ) je dvadsiate tretie písmeno gréckej abecedy. V systéme gréckych čísel má hodnotu 700. V latinke nemá jednoznačný ekvivalent.
Omega (grécke písmeno)

Omega (zriedkavo "ómega"; veľké Ω, malé ω) je dvadsiate štvrté a posledné písmeno gréckej abecedy. V systéme gréckych čísel má hodnotu 800. Za jeho ekvivalent v latinke je možné považovať písmeno O. Názov písmena doslova znamená "veľké o".
Zeta

Zeta môže byť:
George Beauchamp

George D. Beauchamp (1899 – 1941), bol vynálezca hudobných nástrojov a spoluzakladateľ Národnej organizácii strunových nástrojov a Rickenbacker. Hrával na husliach a na tzv. lap steel guitar predtým, ako sa pustil do vlastnej výroby elektrických lap steel guitars, elektrických gitár, elektrických basových gitár a ozvučovacej techniky. Stal sa známym pre výrobu Frying pan electric guitar, alebo "panvíc". Zomrel v Los Angeles, Kalifornia počas rybačky.
Komjatný potok

Komjatný potok je potok na Hornom Považí, v severnej časti okresu Považská Bystrica. Je to pravostranný prítok Papradnianky, meria 2,7 km a je tokom IV. rádu.
Pramení v Javorníkoch, podcelku Vysoké Javorníky, na severnom svahu Hladnej (923,5 m n. m.) v nadmorskej výške približne 845 m n. m. V pramennej oblasti tečie na sever, ďalej sa stáča na severovýchod a zľava priberá prítok od osady Badačov grúnik. Potom sa stáča východným smerom, preteká osadou Komjatné, kde z ľavej strany priberá prameniaci juhovýchodne od kóty 1 028 m a sprava prítok zo severovýchodného svahu Hladnej. Napokon sa severne od osady Majer (severozápadne od obce Papradno) vlieva v nadmorskej výške cca 506 m n. m. do Papradnianky. Zhruba 50 m severnejšie proti prúdu ústi Žilín.
Stračinský potok (prítok Papradnianky)

Stračinský potok je potok na Hornom Považí, v severnej časti okresu Považská Bystrica. Je to ľavostranný prítok Papradnianky, meria 2,8 km a je tokom IV. rádu.
Pramení v Javorníkoch, v podcelku Nízke Javorníky, v časti Javornícka brázda, na juhozápadnom svahu Dúbravky (592,9 m n. m.) v nadmorskej výške cca 520 m n. m. Spočiatku tečie severojužným smerom, na hornom toku priberá najprv pravostranný prítok z juhozápadného svahu Dúbravky, potom ľavostranný prítok z južného svahu Dúbravky a opäť zľava aj prítok (421,6 m n. m.) z juhozápadného svahu Stračinca (543,8 m n. m.). Následne sa stáča juhozápadným smerom, v blízkosti obce Papradno potom juhojuhovýchodným smerom. Napokon sa oblúkom stáča na juhozápad, na krátkom úseku preteká intravilánom susednej obce Brvnište (časťou Libava), kde sa severozápadne od centra obce vlieva v nadmorskej výške približne 368 m n. m. do Papradnianky.
Vlajka Kanárskych ostrovov

Vlajka Kanárskych ostrovov má tri zvislé pruhy, biely, modrý a žltý. Sú to farby "Národnej strany Kanárskych ostrovov", ktorá bola založená začiatkom 20. storočia na Kube. Na štátnej vlajke je v strednom modrom pruhu umiestnený znak Kanárskych ostrovov. 
Biela farba pripomína zasnežený vrchol sopky Pico de Teide, modrá more a žltá slnko a zlato, na ktoré sa premieňa práca obyvateľov ostrova.
Vlajka bola zavedená roku 1982.
Východ slnka

Východ slnka je okamih, keď sa prvá časť slnečného kotúča objaví nad vodorovnou rovinou dotýkajúcou sa ideálneho zemského povrchu (t. j. hladiny mora) na východe. Naproti tomu úsvitom je čas, keď sa obloha začína zjasňovať, čo nastáva ešte pred východom slnka. Vzhľadom na atmosférickú refrakciu (pozri Snellov zákon), ktorá spôsobuje, že sa pri obzore Slnko zdá byť o 1 až 2° vyššie, ako v skutočnosti je, čiže je viditeľné, hoci je stále pod horizontom, tak východ slnka ako aj západ slnka sú v istom zmysle iba optické ilúzie. Slnko sa taktiež javí sploštené.
Za čas východu slnka sa pokladá okamih, v ktorom stred slnečného kotúča pri východe slnka prechádza vodorovnou rovinou dotýkajúcou sa ideálneho zemského povrchu (t. j. hladiny mora) v mieste pozorovania východu slnka.
Úsvit

Úsvit je čas bezprostredne pred východom slnka. Je charakterizovaný prítomnosťou slnečného svetla, hoci slnko je ešte pod horizontom. Existuje viac definícii úsvitu:
Bambus

Bambus môže byť:
Vlajka Madeiry

Vlajka Madeiry – Madeirská regionálna vlajka má tri zvislé pruhy, modrý, žltý a modrý. Uprostred žltého pruhu je bielo-červený kríž rytierov "Kristovho radu", symbol madeirského separatizmu.
Modrá a žltá sú madeirské farby: modrá symbolizuje Atlantický oceán obklopujúci ostrov, ale aj krásu, jasnosť a pokoj, žltá pripomína príhodné podnebie, ale tiež bohatstvo, silu, vieru a jednotu.
Vlajka bola zavedená roku 1978.
Vlajka Mayotte

Vlajka Mayotte - Francúzska zámorská správna korporácia Mayotte nemá svoju vlastnú oficiálnu štátnu vlajku, používa sa tam vlajka Francúzska.
Neoficiálna miestná vlajka pozostáva z bieleho poľa s erbom Archipelagos pod červeným nápisom "MAYOTTE".
Li Tching

Li Tching alebo Tching Liová (; pchin-jin: "Lǐ Tíng") (* 5. január 1980, Chu-pej, Čína) je súčasná profesionálna tenistka. Počas svojej kariéry vyhrala 10 turnajov WTA vo štvorhre.
Digama

Digama alebo vau alebo wau [w sa tu vyslovuje ako anglické w] (veľké Ϝ, malé ϝ) je zastarané písmeno gréckej abecedy, ktoré sa prednostne používalo ako grécke číslo 6.
San (grécke písmeno)

San (veľké Ϻ, malé ϻ) je archaické písmeno gréckej abecedy.
Koppa (grécke písmeno)

Koppa (veľké Ϙ, malé ϙ) je zastarané písmeno gréckej abecedy, ktoré v systéme gréckych čísel malo hodnotu 90.